Izziņa par atzinumos sniegtajiem iebildumiem

|  |
| --- |
| Ministru kabineta noteikumu “Grozījumi Ministru kabineta 2018. gada 12. jūnija noteikumos Nr. 333 „Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums” projekts |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: |  |
|  |  |
| Saskaņošanas dalībnieki un datums, kad saņemts atzinums | Finanšu ministrija (14.11.2019; 06.05.2020)  Latvijas pašvaldību savienība (13.11.2019; 30.04.2020)  Tieslietu ministrija (14.11.2019; 06.05.2020)  Ekonomikas ministrija (13.11.2019) |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Tirdzniecības un rūpniecības kamera |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1  1. | **MK noteikumu projekts un anotācija** | **Finanšu ministrijas (FM) 14.11.2019 atzinums**  Lūdzam precizēt noteikumu projektu un anotāciju, lai nodrošinātu un paredzētu tādu normatīvo regulējumu, kas nosaka, ka, ja projekta īstenotājs ir valsts tiešās pārvaldes iestāde, atvasināta publiska persona, pašvaldība vai tās iestāde, tad maksājumu projekta īstenošanai (tai skaitā avansa maksājumu) veic VARAM, piemērojot atbilstošo transferta kodu atbilstoši budžetu izdevumu klasifikācijai pēc ekonomiskajām kategorijām. Vēršam uzmanību, ka projektu īstenotāji var būt pašvaldības un tās iestādes, valsts budžeta iestādes utt., tad SIA “Vides investīciju fonds” (turpmāk – VIF), darbojoties kā starpniekam pārskaitījumu veikšanā, veidotos situācija, ka no konsolidētā kopbudžeta viedokļa vieni un tie paši finanšu resursi parādās kā izdevumi (un arī kā ieņēmumi) divas reizes. Tas nenodrošina patiesas informācijas atspoguļošanu par budžeta izdevumiem un ieņēmumiem, starpbudžetu līdzekļu plūsmām, kā arī korektu izpildes un pārskatu informācijas sagatavošanu. | **Ņemts vērā**  Ņemot vērā Finanšu ministrijas iebildumus, pēc atkārtotas funkciju deleģēšanas VIF iespējas izvērtēšanas, maksājumu veikšanas funkciju finansējuma saņēmējiem saglabās VARAM. | Precizēts noteikumu projekts un anotācija, izslēdzot maksājumu veikšanas funkcijas deleģēšanu VIF. |
| 2. | **Anotācija** | **Finanšu ministrijas (FM) 14.11.2019 atzinums**  Lūdzam anotācijā skaidrot, kā VARAM risinās situāciju, kad VIF gada laikā piešķirtais finansējums maksājumu veikšanai būs lielāks nekā faktiski nepieciešams, proti, kāda rīcība paredzēta attiecībā uz maksājumu veikšanai neizlietoto finansējumu, ņemot vērā, ka noteikumu projekts paredz, ka turpmāk maksājumus finansējuma saņēmējiem nodrošinās VIF, kuram saskaņā ar anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”  (turpmāk – 2.punkts) sniegto informāciju VARAM finansējumu maksājumu veikšanai piešķirs reizi ceturksnī atbilstoši deleģējuma līgumā noteiktajam apjomam. Vienlaikus vēršam uzmanību, ka kārtējā gada budžeta likumā piešķirtie līdzekļi ir izlietojami kārtējā gada laikā. | **Ņemts vērā**  Ņemot vērā Finanšu ministrijas iebildumus, pēc atkārtotas funkciju deleģēšanas VIF iespējas izvērtēšanas, maksājumu veikšanas funkciju finansējuma saņēmējiem saglabās VARAM. | Precizēts anotācijas I sadaļas 2. punkts un noteikumu projekts |
| 3. | **Anotācija** | **Finanšu ministrijas (FM) 14.11.2019 atzinums**  Lūdzam anotācijas I sadaļas 2.punktā skaidrot, kā veidojas 3–5 dienu laika ietaupījums situācijā, kad maksājumu veikšanas funkciju nodod VIF, sniedzot detalizētu informāciju par projektu maksājumu administrēšanas laika patēriņu šobrīd. Vienlaikus lūdzam izvērtēt, vai laika patēriņa ietaupījumu nav iespējams nodrošināt ar spēkā esošā maksājumu procesa efektivitātes uzlabošanu, nevis funkcijas nodošanu VIF. | **Ņemts vērā**  Ņemot vērā Finanšu ministrijas iebildumus, pēc atkārtotas funkciju deleģēšanas VIF iespējas izvērtēšanas, maksājumu veikšanas funkciju finansējuma saņēmējiem saglabās VARAM. | Anotācijāsvītrota atsauce uz laika ietaupījumu un maksājumu deleģēšanu VIF. |
| 4. | **Anotācija** | **Finanšu ministrijas (FM) 14.11.2019 atzinums**  Lūdzam anotācijā skaidrot, kā tiks nodrošināta atgūtā finansējuma izlietojuma kontrole, lai šis finansējums tiktu atkārtoti izmantots projektu īstenošanā, ņemot vērā, ka noteikumu projekts paredz, ka finansējumu, kas atzīts par neatbilstoši veiktu un atgūstamu, finansējuma saņēmējs atmaksā VIF. | **Ņemts vērā**  Deleģējuma līgumā ar VIF tiks ietverti atsevišķi punkti, kas noteiks, ka VIF ceturkšņa atskaitēs par finansējuma izlietojumu atbildīgajai iestādei ir jāsniedz informāciju par atgūtā finansējumu apmēru pārskata periodā, kā arī definēs kārtību atgūtā finansējuma atmaksai VARAM. | Papildināts anotācijas I sadaļas 2. punkts. |
| 5. | **Anotācijas I sadaļas 2. punkts** | **Finanšu ministrijas (FM) 14.11.2019 atzinums**  Lūdzam anotācijas I sadaļas 2.punktu papildināt ar informāciju par kopējo Emisijas kvotu izsolīšanas finanšu instrumenta finansējumu noslēgtajiem līgumiem, ievērojot, ka šī projektu konkursa ietvaros ir lauzti līgumi par projektu īstenošanu. Vienlaikus vēršam uzmanību, ka anotācijā norādīts, ka projektu konkursa ietvaros tika noslēgti 18 līgumi par projektu īstenošanu, kā arī norādīts, ka šobrīd notiek 16 projektu īstenošana un 6 līgumi par projektu īstenošanu tika lauzti, kas kopsummā ir 22, nevis 18. Lūdzam veikt attiecīgus precizējumus anotācijā vai skaidrot nesakritību. | **Ņemts vērā** | Precizēta tehniska kļūme anotācijas I sadaļas 2. punktā un papildināts šis punkts ar:  “Faktiskas kopējais EKII finansējums spēkā esošajiem projektu līgumiem sastāda 6 669 216,77 *euro.*” |
| 6. | **Anotācijas II sadaļa un III sadaļas 8. punkts** | **Finanšu ministrijas (FM) 14.11.2019 atzinums**  Lūdzam anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 8.punktā VARAM budžeta apakšprogrammai 33.01.00 “Emisijas kvotu izsolīšanas instrumenta administrācija” norādīt kopējo plānoto finansējuma apmēru atbilstoši likumprojektam “Par valsts budžetu 2020.gadam” un likumprojektam “Par vidēja termiņa budžeta ietvaru 2020., 2021. un 2022.gadam”. | **Ņemts vērā** | Precizēta anotācijas II un III sadaļa. |
| 7. | **Anotācijas III sadaļa** | **Finanšu ministrijas (FM) 14.11.2019 atzinums**  Lūdzam anotācijas III sadaļas ailē “turpmākie trīs gadi” 2022.gadam precizēt “n+2” vērtību, to vietā norādot attiecīgo gadu. | **Ņemts vērā** | Precizēta Anotācijas III sadaļa. |
| 8. | **MK noteikumu projekts** | **Finanšu ministrijas (FM) 14.11.2019 atzinums**  Lūdzam izvērtēt nepieciešamību precizēt noteikumu projektu, ņemot vērā, ka tajā ietvertie grozījumi paredz, ka VARAM kā atbildīgā iestāde saistībā ar projektu īstenošanas kontroli un auditu tiek svītrota no tā informācijas saņēmēju loka, kurai finansējuma saņēmējam jānodrošina pieeja projekta dokumentācijai, vienlaikus noteikumu projekts neparedz mainīt nosacījumu, ka VARAM kā atbildīgai iestādei ir tiesības veikt pārbaudes projekta īstenošanas vietās. | **Ņemts vērā**  MK Noteikumu projektā dzēsta iepriekš piedāvātā redakcija: “1.18. svītrot 93. punkta ievaddaļā vārdu “ministrijai””, tādā veidā VARAM tiek nodrošināta pieeja projektu dokumentācijai. | Ministru kabineta 2018. gada 12. jūnija noteikumu Nr. 333 „Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana ar viedajām pilsētvides tehnoloģijām" nolikums” 93. punkts paliek šobrīd spēkā esošajā redakcijā. |
| 9. | **MK noteikumu projekts** | **Tieslietu ministrijas (TM) 14.11.2019 atzinums**  Norādām, ka Valsts pārvaldes iekārtas likuma 43. panta otrā daļa noteic, ka „Deleģējot pārvaldes uzdevumu ar līgumu, attiecībā uz konkrētā uzdevuma izpildi pilnvarotā persona atrodas tās iestādes padotībā, kura slēdz līgumu.” Ievērojot minēto, lūdzam precizēt projekta 1.1. apakšpunktu, kas šobrīd paredz, ka sabiedrība ar ierobežotu atbildību "Vides investīciju fonds” (turpmāk – Vides investīciju fonds) attiecībā uz tai deleģēto valsts pārvaldes uzdevuma izpildi ir Vides aizsardzības un reģionālās attīstības ministrija (turpmāk - ministrija) pārraudzībā. Turklāt, lai izvairītos no normatīvo aktu normu dublēšanas, lūdzam svītrot projekta 1.1. apakšpunktā izteiktā 3. punkta pēdējo teikumu, jo prasību, ka Vides investīciju fonds attiecībā uz tam deleģēto valsts pārvaldes uzdevuma izpildi būs ministrijas padotībā, noteic Valsts pārvaldes iekārtas likuma 43. panta otrā daļa, vai arī projekta anotācijā skaidrot nepieciešamību projektā dublēt minēto likuma normu. | **Ņemts vērā**  Saskaņā ar VPIL 7.panta trešo daļu padotību īsteno pakļautības vai pārraudzības formā. Līdz ar to tiesiskās skaidrības labad ir nepieciešams izvēlēties padotības formu un šī izvēle ir noteikta noteikumu projekta 1.1. punktā.  Pārraudzība konkrētā gadījumā ir efektīvāka, jo ļauj VARAM vērtēt VIF lēmumu tiesiskos nevis tehniskos aspektus, kas prasītu no VARAM tehniskās ekspertīzes kapacitāti.  VPIL 7. panta 4. punkts: Pakļautība nozīmē augstākas iestādes vai amatpersonas tiesības dot rīkojumu zemākai iestādei vai amatpersonai, kā arī atcelt zemākas iestādes vai amatpersonas lēmumu.  VPIL 7. panta 5. punkts: Pārraudzība nozīmē augstākas iestādes vai amatpersonas tiesības pārbaudīt zemākas iestādes vai amatpersonas lēmuma tiesiskumu un atcelt prettiesisku lēmumu, kā arī prettiesiskas bezdarbības gadījumā dot rīkojumu pieņemt lēmumu. | Papildināts anotācijas I sadaļas 2. punkts. |
| 10. | **Anotācijas I sadaļas 2. punkts** | **Tieslietu ministrijas (TM) 14.11.2019 atzinums**  Lūdzam projekta anotācijas I sadaļas 2. punktā izvērstāk skaidrot projekta 1.1., 1.4. un 1.11. apakšpunkta nepieciešamību un pamatotību atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14. punktam, cita starpā norādot pastāvošo tiesisko regulējumu un skaidrojot tā būtību, raksturojot pastāvošā tiesiskā regulējuma nepilnības un skaidrojot, kā tiesiskā regulējuma izmaiņas risinās norādīto problēmu vai atrisinās to pilnībā.  Tai skaitā norādām, ka Valsts pārvaldes iekārtas likuma 40. panta pirmā daļa noteic, ka publiska persona var deleģēt privātpersonai un citai publiskai personai (turpmāk – pilnvarotā persona) pārvaldes uzdevumu, ja pilnvarotā persona attiecīgo uzdevumu var veikt efektīvāk. Savukārt Valsts pārvaldes iekārtas likuma 42. pants noteic, ka privātpersonai jābūt tiesīgai veikt attiecīgo pārvaldes uzdevumu. Lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus. Lemjot par pārvaldes uzdevuma deleģēšanu personu apvienībai, izvērtē, vai tā nepārstāv atsevišķas mantiski vai citādi ieinteresētas grupas intereses. Ievērojot minēto, lūdzam papildināt projekta anotāciju ar atbilstošu informāciju un izvērstu pamatojumu par projekta 1.1. apakšpunktā paredzētā valsts pārvaldes uzdevuma deleģēšanu privātpersonai – Vides investīciju fondam.  Lūdzam arī skaidrot, kādus uzdevumus ietver projekta 1.1. apakšpunktā paredzētā projektu īstenošanas uzraudzības kontrole un kā tā atšķiras no projekta anotācijas I sadaļā norādītās kontroles funkcijas, ko nodrošinās ministrija. | **Ņemts vērā**  Atbilstoši jau spēkā esošam deleģējumam (2019. gada 13.maija Atsevišķu pārvaldes uzdevumu deleģēšanas līgums V/9/2019 starp VARAM un VIF un šī līguma 1. pielikumā noteiktie deleģētie uzdevumi) VIF jau šobrīd ir deleģētas daudz funkcijas, kas skar EKII projektu īstenošanas uzraudzību, kā rezultātā, VARAM, izvērtējot iespējas veicināt projektu efektīvāku un ātrāku uzraudzības procesu, uzskata, ka VIF būtu jāpārņem saistītās funkcijas, kuru veikšanā VIF jau šobrīd lielā mērā ir iesaistīts.  Attiecībā uz kontroles funkcijām jāatzīmē, ka VIF veiks finansējuma saņēmēju īstenoto projektu kontroli – EKII projektu grozījumu, t.sk līgumu grozījumu, un īstenošanas uzraudzības, kā arī monitoringa funkcijas, savukārt, VARAM nodrošinās kopējās EKII sistēmas kontroles funkcijas, kā, piemēram, iekšējās kontroles sistēmas izstrāde un uzturēšana, VIF deleģējuma līgumos noteikto uzdevumu uzraudzības kontrole (ikgadēja EKII darbības audita nodrošināšana), VIF iekšējās kontroles sistēmu vai tā grozījumu apstiprināšana, projektu pārbaužu plāna apstiprināšana un tā izpildes uzraudzības nodrošināšana. | Precizēta anotācija |
| 11. | **MK noteikumu projekts** | **Tieslietu ministrijas (TM) 14.11.2019 atzinums**  Kā arī projekta 1.4. apakšpunkts paredz svītrot noteikumu 54. punktu, kas nosaka, ka “Vides investīciju fonda valdes priekšsēdētāja lēmumu par projekta iesnieguma apstiprināšanu vai noraidīšanu var apstrīdēt, iesniedzot attiecīgu iesniegumu ministrijas valsts sekretāram”. Vēršam uzmanību, ka Vides investīciju fonds attiecībā uz tam deleģēto uzdevumu izpildi ir Vides aizsardzības un reģionālās attīstības ministrijas padotībā un atbilstoši Valsts pārvaldes iekārtas likuma 43. panta trešajai daļai uzraudzībai pār pārvaldes uzdevuma izpildi jābūt pilnīgai un efektīvai. Atbilstoši Valsts pārvaldes iekārtas likuma 7. panta piektajai daļai pārraudzība nozīmē augstākas iestādes vai amatpersonas tiesības pārbaudīt zemākas iestādes vai amatpersonas lēmuma tiesiskumu un atcelt prettiesisku lēmumu, kā arī prettiesiskas bezdarbības gadījumā dot rīkojumu pieņemt lēmumu. Tādējādi persona lēmumu par projekta iesnieguma apstiprināšanu vai noraidīšanu jebkurā gadījumā varēs apstrīdēt ministrijā. Ņemot vērā minēto, lūdzam projekta anotācijas I sadaļā skaidrot projekta 1.4. apakšpunkta mērķi un nepieciešamību. | **Ņemts vērā**  Ar noteikumu projektu tiek svītrota lieka norma attiecībā uz Vides investīciju fonda valdes priekšsēdētāja lēmumu par projekta iesnieguma apstiprināšanu vai noraidīšanu pārstrīdēšanu, iesniedzot attiecīgu iesniegumu ministrijas valsts sekretāram. Esošā norma ir lieka, jo atbilstoši Valsts pārvaldes iekārtas likuma 7. panta piektajai daļai: pārraudzība nozīmē augstākas iestādes vai amatpersonas tiesības pārbaudīt zemākas iestādes vai amatpersonas lēmuma tiesiskumu un atcelt prettiesisku lēmumu, kā arī prettiesiskas bezdarbības gadījumā dot rīkojumu pieņemt lēmumu. Tādējādi personas lēmumu par projekta iesnieguma apstiprināšanu vai noraidīšanu jebkurā gadījumā varēs apstrīdēt ministrijā. | Papildinātaanotācija |
| 12. |  | **Ekonomikas ministrijas (EM) 12.11.2019 atzinums**  Lūdzam papildināt noteikumu projekta 1.1. punkta redakciju šādi:  “1.1. izteikt 3. punktu šādā redakcijā:  „3.Vides aizsardzības un reģionālās attīstības ministrija (turpmāk – atbildīgā iestāde) ir atbildīga par projektu iesniegumu pieņemšanu, vērtēšanu, apstiprināšanu un finanšu instrumenta finansējuma piešķiršanu, kā arī finanšu instrumenta finansēto projektu konkursa nolikuma izstrādi. Atbildīgā iestāde ar līgumu deleģē valsts sabiedrībai ar ierobežotu atbildību “Vides investīciju fonds” (turpmāk – Vides investīciju fonds) līgumu par projekta īstenošanu (turpmāk – projekta līgums) sagatavošanu, noslēgšanu, grozīšanu un izbeigšanu, pārskatu pārbaudes veikšanu un projektu īstenošanas kontroli, kā arī projekta maksājumu veikšanu finansējuma saņēmējiem, izņemot valsts tiešās pārvaldes iestādes, un monitoringa uzraudzību, ieskaitot informācijas sniegšanu par projektu enerģijas ietaupījumu saskaņā ar normatīvajiem aktiem energoefektivitātes monitoringa jomā. Attiecībā uz šajā punktā minēto uzdevumu izpildi Vides investīciju fonds ir atbildīgās iestādes pārraudzībā.” | **Ņemts vērā** | MK noteikumu projektā:  1.1. izteikt 3. punktu šādā redakcijā:  “3.Vides aizsardzības un reģionālās attīstības ministrija (turpmāk – ministrija) ir atbildīga par konkursa nolikuma izstrādi. Ministrija ar līgumu deleģē valsts sabiedrībai ar ierobežotu atbildību “Vides investīciju fonds” (turpmāk – Vides investīciju fonds) pieņemt, vērtēt un apstiprināt projektu iesniegumus, pieņemt lēmumus par finanšu instrumenta finansējuma piešķiršanu, tajā skaitā administratīvo aktu izdošanu, kā arī līgumu par projekta īstenošanu (turpmāk – projekta līgums) sagatavošanu, noslēgšanu, grozīšanu un izbeigšanu, veikt pārskatu pārbaudi un projektu īstenošanas kontroli, tajā skaitā projektiem izmaksātā finanšu instrumenta līdzekļu, kas atzīti par neattiecināmiem, atgūšanu, kā arī monitoringa uzraudzību, ieskaitot informācijas sniegšanu par projektu enerģijas ietaupījumu saskaņā ar normatīvajiem aktiem energoefektivitātes monitoringa jomā. Attiecībā uz šajā punktā minēto uzdevumu izpildi Vides investīciju fonds ir ministrijas pārraudzībā.” |
| 13. | **MK noteikumu projekts** | **Latvijas Pašvaldību savienības (LPS) 13.11.2019 atzinums**  LPS, izvērtējot analogos risinājumus, uzskata, ka Klimata pārmaiņu finanšu instrumenta (KPFI) realizācija ir viens no labākajiem piemēriem. LPS ieskatā ir izveidota un veiksmīgi darbojas KPFI projektu ieviešanas shēma un svarīga loma šajā uzraudzības shēmā visā projekta ieviešanas ciklā ir Vides aizsardzības un reģionālās attīstības ministrijai (VARAM). KPFI finansēto projektu īstenošanas, pārskatu iesniegšanas un pārbaudes kārtība ļoti pārskatāmi attēlota VARAM mājas lapā: <http://www.varam.gov.lv/lat/darbibas_veidi/KPFI/merki/>.  LPS uzsver, ka tieši VARAM līdzdalība ieviešanas un uzraudzības procesā ir bijis viens no veiksmes nosacījumiem, lai sabiedrībai ar ierobežotu atbildību “Vides investīciju fonds” izdotos sasniegt klimata politikas mērķus.  LPS ieskatā nav pamata mainīt esošo sistēmu, bet gan šī KPFI shēma jānostiprina, jo tā ir saprotama gan komercbankām, gan Valsts Kasei un projektu ieviesējiem. Tieši VARAM līdzdalība ir garants, ka tiks noteikti Emisijas kvotu izsolīšanas instrumenta darbības prioritārie virzieni izsoļu ieņēmumu izmantošanai gan klimata pārmaiņu mazināšanai, gan pielāgošanās klimata pārmaiņām, gan uz klimata politikas radīto pozitīvo pārmaiņu izmantošanai un tiks nodrošināta uzraudzība visā projekta cikla laikā. | **Ņemts vērā**  VARAM informē, ka Klimata pārmaiņu finanšu instrumenta (KPFI) ietvaros projektu īstenošana ir noslēgusies līdz 2015. gada 30.jūnijam. Šobrīd notiek atsevišķu projektu rezultātu monitorings. Ik gadu VARAM tīmekļvietnē tiek publicēts informatīvais ziņojums par KPFI darbību iepriekšējā gadā atbilstoši likuma “Par Latvijas Republikas dalību Kioto protokola elastīgajos mehānismos” 10. panta pirmās daļas 6. punktam. Tas tiks darīts arī turpmāk. <http://www.varam.gov.lv/lat/darbibas_veidi/KPFI/likumd/>. Arī attiecībā uz Emisijas kvotu izsolīšanas instrumentu VARAM atbilstoši likuma „Par piesārņojumu” 32.2 panta 4.7 daļa ik gadu sagatavos un publicēs savā tīmekļvietnē (<http://www.varam.gov.lv/lat/fondi/ekii/likumdosana/>) informatīvo ziņojumu par izsoļu ieņēmumu izmantošanu iepriekšējā gadā, tai skaitā informāciju par finansētajiem pasākumiem, par panākto siltumnīcefekta gāzu emisijas samazinājumu, par to, kādi sasniegumi gūti, nodrošinot pielāgošanos klimata pārmaiņām, kā arī par nodrošināto vides kvalitātes uzlabojumu kopumā.  Noteikumu projekts paredz deleģēt projektu līguma grozījumu un īstenošanas uzraudzības, kā arī monitoringa funkcijas SIA „Vides investīcijas fonds”, tādā veidā mazinot maksājumu pieprasījumu un projekta grozījumu izskatīšanas laiku.  Arī pēc Noteikumu projekta apstiprināšanas VARAM turpinās nodrošināt EKII projektu atklāto konkursu nolikumu izstrādi, un ar budžeta plānošanu un uzraudzību EKII apakšprogrammās; maksājumu veikšanu finansējuma saņēmējiem; kā arī nodrošinās kontroles funkcijas VIF deleģējuma līgumā noteikto uzdevumu uzraudzības kontrolei (ikgadēja EKII darbības audita nodrošināšana), VIF iekšējās kontroles sistēmu vai tā grozījumu saskaņošana un tml. | Precizēts noteikumu projekts un anotācija |
| 14 | **MK noteikumu projekts un anotācija** | **Tieslietu ministrijas (TM) 06.05.2020 atzinums (priekšlikums)**  Vienlaikus lūdzam projekta anotācijas I sadaļas 2. punktā attiecībā uz projekta 1.18. apakšpunktu izvērstāk skaidrot, kāda veida lēmumu paredzēts pieņemt Vides investīciju fondam. Lūdzam arī izvērtēt nepieciešamību precizēt projekta 1.18. apakšpunktu. | **Ņemts vērā**  Noteikumu projekts paredz VARAM tiesības apturēt maksājumus un nosūtīt informāciju VIF lēmuma pieņemšanai, ja, veicot izlases veida pārbaudi, VARAM konstatē, ka attiecībā uz projektu pastāv līguma vai attiecīgo Ministru kabineta noteikumu neizpildes risks, vai tiek konstatētas kļūdas vai nepilnības VIF apstiprinātajā maksājumu pieprasījumā. Šādā gadījumā VIF, vērtējot iespējamās sekas un to novēršanas iespējas attiecīgi varēs pieņemt konkrētajai situācijai atbilstošāko lēmumu atbilstoši projekta līgumam vai MK noteikumiem Nr.35, piemēram, uzdot finansējuma saņēmējam novērst neizpildi noteiktā termiņā vai lēmumu par EKII finansējuma maksājumu apturēšanu, samazināšanu vai atmaksāšanu u.c. | Precizēts anotācijas I sadaļas 2 punkts.  Noteikumu projekta 1.18.punkts iztekts šādā redakcijā: “1.18. papildināt noteikumus ar 92.1 punktu šādā redakcijā:  “92.1 Ja, veicot izlases pārbaudi, ministrija konstatē, ka attiecībā uz projektu pastāv šo noteikumu vai projekta līguma saistību neizpildes risks vai tiek konstatētas kļūdas vai nepilnības Vides investīciju fonda apstiprinātajā maksājumu pieprasījumā, ministrija aptur maksājumus un nosūta Vides investīciju fondam šo informāciju lēmuma pieņemšanai saskaņā ar projekta līgumu vai šo noteikumu 85.punktu.”” |

Atbildīgā amatpersona:

G. Zustenieks,

[gusts.zustenieks@varam.gov.lv](mailto:gusts.zustenieks@varam.gov.lv)